Source: http://www.fmed.uniba.sk/index.php?id=4572
Timestamp: 2013-12-11 15:43:52+00:00
Document Index: 9635573

Matched Legal Cases: ['§ 27', 'Čl. 2', 'Čl. 4', '§ 53', 'Čl. 5', 'Čl. 8', '§ 57', '§ 57', 'Čl. 9', 'Čl. 10', 'Čl. 11', '§ 58', 'čl. 30']

Štúdium > Študijný poriadok AISInformácia o možnostiach štúdiaPrípravný kurzPrijímacie konanieUznávanie predmetovZľavnené cestovnéHarmonogram štúdiaPredtermínyZadanie diplomovej prácePredštátnicová stážŠtátne skúškyKomisie pre štátne skúškyMotivačné štipendiumŠtipendium MEDIREXDoktorandské štúdiumŠpecializačné štúdiumPoplatky spojené so štúdiomŠtudijný poriadokŠtudijný poriadok - dodatokSylaby PVP a NVPRozvrhyŠtudijné skupinyŠtudijné oddelenieŠtudijná literatúraŠtudentský pôžičkový fondjazyková výučba - UNICERTŠVOČ Vnútorné predpisy
Schválený podľa § 27 ods. 1 písm. a) zákona č. 131/2002 o vysokých školách a o zmene a doplnení niektorých zákonov Akademickým senátom Lekárskej fakulty dňa 18. 09. 2008. Platnosť nadobudol dňa 22. 10.2008 schválením Akademickým senátom Univerzity Komenského v Bratislave.
Tento študijný poriadok je v zmysle zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) vnútorným predpisom Lekárskej fakulty (ďalej len „fakulta“) Univerzity Komenského v Bratislave (ďalej len univerzita) a bol schválený Akademickým senátom Lekárskej fakulty Univerzity Komenského v Bratislave v zmysle zákona dňa 18.09.2008 a Akademickým senátom Univerzity Komenského v zmysle zákona dňa 22. 10. 2008. Študijný poriadok je v súlade so Študijným poriadkom Univerzity Komenského.
Týmto študijným poriadkom sa riadi štúdium študentov Lekárskej fakulty Univerzity Komenského prijatých na študijné programy akreditované v zmysle zákona o vysokých školách[1]. Na študentov zapísaných na študijné odbory zriadené podľa doterajších predpisov a študentov doktorandského štúdia vo vedných odboroch zriadených podľa predchádzajúcich predpisov[2] sa vzťahuje doteraz platný študijný poriadok fakulty. Čl. 2
(1) Štúdium na fakulte sa uskutočňuje v zmysle zákona.
(2) Na fakulte sú zaručené všetky akademické práva a slobody. V súvislosti so štúdiom sú to najmä právo študentov učiť sa pri zachovaní slobodného výberu štúdia v rámci akreditovaných študijných programov a sloboda výučby spočívajúca najmä v otvorenosti rôznym vedeckým názorom, výskumným metódam a v možnosti vyjadrovania vlastných názorov.
Pravidlá prijímacieho konania na Lekárskej fakulte Univerzity Komenského v Bratislave
Prijímacie konanie a podmienky prijatia na štúdium
(1) Prijímacie konanie je proces, ktorý umožní uchádzačovi preukázať splnenie určených podmienok na štúdium a stať sa študentom zvoleného študijného programu na Lekárskej fakulte UK. (2) Základné podmienky prijatia na štúdium stanovuje zákon o vysokých školách[3]. Lekárska fakulta UK môže určiť na prijatie na štúdium príslušného študijného programu ďalšie podmienky a spôsob ich overovania[4]. Súčasťou overovania splnenia podmienok na štúdium je prijímacia skúška, ak to fakulta určí[5]. Prijímacie konanie na doktorandské štúdium obsahuje prijímaciu skúšku vždy.[6]
Čl. 4 Prihláška na štúdium
(1) Dekan Lekárskej fakulty zverejní včas, najneskôr do 20. septembra v akademickom roku, ktorý predchádza akademickému roku, v ktorom sa má štúdium začať, ak ide o bakalársky študijný program alebo študijný program podľa § 53 ods. 3 zákona o vysokých školách, a pri ostatných študijných programoch najneskôr dva mesiace pred posledným dňom určeným na podanie prihlášok, lehotu na podanie prihlášok na štúdium, podmienky prijatia na štúdium, termín a spôsob overovania ich splnenia, a ak je súčasťou overovania schopností na štúdium prijímacia skúška, aj formu a rámcový obsah skúšky a spôsob vyhodnocovania jej výsledkov, ako aj informáciu o počte uchádzačov, ktorý plánuje fakulta prijať na štúdium príslušného študijného programu[7]
(2) Skutočnosti podľa ods. 1 sa zverejňujú na úradnej výveske fakulty a spôsobom, ktorý umožní hromadný prístup. Do ukončenia prijímacieho konania nie je možné tieto skutočnosti dodatočne meniť. (3) Prijímacie konanie sa pre uchádzača o štúdium začína doručením jeho písomnej prihlášky na štúdium na fakultu, ktorá uskutočňuje príslušný študijný program[8].
(4) Prihláška na štúdium musí byť podaná na predpísanom tlačive, v určenom termíne a musí byť podpísaná uchádzačom. Uchádzač so zdravotným postihnutím môže k prihláške pripojiť žiadosť, na základe ktorej sa určí forma prijímacej skúšky a spôsob jej vykonania s prihliadnutím na jeho zdravotné postihnutie. (5) K prihláške sa priloží doklad o zaplatení poplatku za prijímacie konanie. Výška poplatku za prijímacie konanie sa zverejní podľa ods. 2.
(6) Na každý študijný program môže uchádzač podať len jednu prihlášku. Ak je možné podať prihlášku na viac študijných programov, ktoré sa uskutočňujú na jednej fakulte, uvádzajú sa na jednom tlačive. V ňom uvedie uchádzač študijné programy, o ktoré má záujem, v poradí dôležitosti. (7) Ak prihláška nie je riadne vyplnená, alebo ak neobsahuje doklad o zaplatení poplatku podľa ods. 5, fakulta vyzve uchádzača, aby nedostatky v ustanovenej lehote odstránil. Ak uchádzač v ustanovenej lehote nedostatky neodstráni, prihláška sa považuje za neplatnú.
(8) Ak je súčasťou prijímacieho konania prijímacia skúška, fakulta zašle uchádzačovi pozvánku na prijímaciu skúšku najneskôr 28 dní pred termínom konania skúšky, prípadne pred termínom konania jej prvej časti. Čl. 5
(1) Prijímacia skúška sa môže deliť na viac častí a môže sa konať v jednom alebo vo viacerých dňoch.
(2) Na konanie prijímacej skúšky musí byť stanovený aspoň jeden riadny a spravidla jeden náhradný termín; tieto termíny musia byť stanovené v súlade so Štatútom UK[9].
(3) Náhradný termín skúšky môže povoliť dekan uchádzačovi, ktorý o to písomne požiada. Dôvodom na povolenie náhradného termínu môže byť napr. náhle ochorenie alebo štúdium v zahraničí, keď je prípravou na štúdium na LF UK, alebo účasť uchádzača na prijímacej skúške na inej fakulte UK. (4) Prijímacia skúška musí byť písomná.
(5) Dekan môže ustanoviť pravidlá, ktoré je uchádzač povinný dodržiavať počas prijímacej skúšky.
(6) Pred začiatkom prijímacej skúšky alebo jej časti sa overuje totožnosť uchádzača podľa občianskeho preukazu alebo iného dokladu totožnosti (cestovný pas). (7) O priebehu prijímacej skúšky každého uchádzača sa vedie zápis, ktorý je súčasťou spisu o prijímacom konaní. Súčasťou tohto spisu je aj vypracovaný a vyhodnotený písomný test s uvedením výsledku (počet získaných bodov). (8) Na prijímacej skúške alebo jej časti musia byť prítomní najmenej dvaja členovia prijímacej komisie menovanej dekanom.
(9) Hodnotenie písomných testov musí byť anonymné, t. j. osoba, ktorá testy hodnotí nesmie vedieť, ktorý uchádzač o štúdium príslušný test písal. (10) Dekan alebo poverený prodekan preruší prijímaciu skúšku alebo jej časť, ak sa uchádzač dopustí podvodu alebo konania, ktoré je v rozpore s pravidlami vyhlásenými na začiatku prijímacej skúšky. Výsledky prerušenej prijímacej skúšky tohto uchádzača sa nehodnotia, náhradný termín prijímacej skúšky sa mu neposkytuje a jeho prijímacia skúška sa považuje za neúspešnú.
(11) Dekan alebo poverený prodekan preruší prijímaciu skúšku alebo jej časť aj vtedy, keď v jej priebehu sa zistia okolnosti, ktoré porušujú rovnosť zúčastnených uchádzačov v prijímacom pokračovaní. Výsledky prerušenej prijímacej skúšky sa nehodnotia, prijímacia skúška sa opakuje v náhradnom termíne alebo v inom termíne určenom rektorom alebo dekanom, ak ide o študijný program uskutočňovaný na fakulte.
(1) O prijatí na štúdium študijného programu rozhoduje dekan[10]. (2) Rozhodnutie o výsledku prijímacieho konania sa musí vyhotoviť písomne do 30 dní od overenia splnenia podmienok prijatia na štúdium. Musí obsahovať výrok, odôvodnenie, poučenie o možnosti podať žiadosť o preskúmanie rozhodnutia a podpis dekana alebo ním splnomocneného prodekana. Musí sa doručiť uchádzačovi do vlastných rúk. Uchádzačovi, ktorého miesto pobytu nie je známe, sa doručuje vyvesením rozhodnutia na úradnej výveske fakulty počas 15 dní. Posledný deň tejto lehoty sa považuje za deň doručenia[11].
(3) Kópia rozhodnutia o výsledku prijímacieho konania je súčasťou spisu o prijímacom konaní.
(4) Na rozhodovanie o prijatí na štúdium sa nevzťahujú predpisy o správnom konaní.
Nahliadanie uchádzača do dokumentácie o prijímacom konaní
(1) Uchádzač má právo nahliadnuť do dokumentácie svojho prijímacieho konania, a to najneskôr do 10 dní od doručenia rozhodnutia dekana. Pod nahliadnutím sa rozumie, že uchádzač môže dokumentáciu čítať a robiť si z nej odpisy alebo výpisy. Na nahliadnutie do dokumentácie sa primerane vzťahujú ustanovenia vnútorného predpisu UK[12].
(2) Nahliadať do materiálov môže len uchádzač alebo ním písomne splnomocnená osoba. Do dokumentácie prijímacieho konania možno nahliadnuť vo vyhradených priestoroch fakulty za prítomnosti osôb poverených dekanom.
(3) Na nahliadnutie do dokumentácie musia byť vytvorené primerané podmienky a stanovená primeraná doba.
(4) Ak uchádzač zistí, že jeho test bol nesprávne vyhodnotený, alebo došlo k omylu pri určení výsledného počtu získaných bodov, oznámi túto skutočnosť osobe, ktorá je v zmysle ods. 2 prítomná pri nahliadaní a uvedie ju aj v žiadosti o preskúmanie rozhodnutia o neprijatí. Čl. 8
(1) Uchádzač, ktorý dostal rozhodnutie o neprijatí na štúdium, môže podať žiadosť o preskúmanie tohto rozhodnutia. Žiadosť sa podáva dekanovi, ktorý rozhodnutie vydal, v lehote do ôsmich dní odo dňa jeho doručenia[13].
(2) Dekan môže sám žiadosti vyhovieť, ak zistí, že rozhodnutie bolo vydané v rozpore so zákonom, s vnútorným predpisom UK alebo fakulty alebo s podmienkami ustanovenými podľa § 57 ods. 1 zákona o vysokých školách. Inak postúpi žiadosť do 15 dní odo dňa jej doručenia rektorovi spolu s pripojeným spisovým materiálom a písomným stanoviskom dekana fakulty k vyjadreniam a námietkam žiadateľa.
(3) Rektor zmení rozhodnutie, ak bolo vydané v rozpore so zákonom, s vnútorným predpisom UK alebo s podmienkami ustanovenými podľa § 57 ods. 1 zákona o vysokých školách. Inak žiadosť zamietne a pôvodné rozhodnutie potvrdí. (4) Rozhodnutie rektora podľa ods. 2 musí obsahovať výrok, odôvodnenie a poučenie o tom, že proti nemu nie je možné podať žiadosť o preskúmanie.
(5) Odpoveď žiadateľovi o preskúmanie rozhodnutia musí byť odoslaná do 30 dní od doručenia žiadosti o preskúmanie rozhodnutia o neprijatí na štúdium. (6) Dekan preskúma námietky uchádzača vznesené počas nahliadania do materiálov alebo uvedené v žiadosti o preskúmanie rozhodnutia. Ak sa preukáže, že uchádzač bol poškodený chybou zo strany fakulty, dekan v spolupráci so skúšobnou komisiou je povinný nedostatok odstrániť a uchádzača zaradiť do poradovníka podľa opraveného počtu dosiahnutých bodov.
(7) Zmeny v dokumentácii prijímacieho konania urobené v zmysle ods. 6 musia byť vykonané komisionálne a musí o tom byť vypracovaný zápis podpísaný členmi skúšobnej komisie.
(8) Ak je uchádzač po zmene vykonanej podľa ods. 6 zaradený medzi tých, ktorí spĺňajú podmienky na prijatie na príslušný študijný program, dekan zmení svoje rozhodnutie a uchádzača prijme na štúdium. Čl. 9
Právo uchádzača na zápis na štúdium a jeho zánik
(1) Oznámením rozhodnutia o prijatí na štúdium vzniká uchádzačovi právo na zápis na štúdium. Termín, miesto a spôsob zápisu prijatému uchádzačovi určí a oznámi fakulta.
(2) Fakulta má právo požadovať od prijatého uchádzača informáciu, či sa zapíše na štúdium. Uchádzač je povinný takúto informáciu poskytnúť fakulte do začiatku akademického roka.
(3) Právo uchádzača na zápis na štúdium na základe rozhodnutia o prijatí na štúdium zaniká, ak na otázku UK, resp. fakulty, či sa zapíše na štúdium, odpovie záporne, alebo do určeného času neodpovie.
(4) Ak zanikne právo uchádzača na zápis na štúdium, fakulta zruší rozhodnutie, ktorým nebol ďalší uchádzač v poradí podľa výsledkov prijímacieho konania na štúdium prijatý, a vydá nové rozhodnutie o jeho prijatí na štúdium. Čl. 10
Prijímacie konanie absolventov bakalárskeho štúdia na magisterské štúdium
(1) O prijatí absolventa bakalárskeho štúdia na magisterský študijný program v tom istom študijnom odbore alebo v kombinácii študijných odborov, resp. v príbuzných študijných odboroch stanovených vedeckou radou fakulty môže rozhodnúť dekan fakulty s prihliadnutím na kapacitné možnosti pracoviska, ktoré výučbu zabezpečuje.
(2) Podmienkou prijatia je absolvovanie štátnej skúšky v bakalárskom štúdiu s prospechom takým alebo lepším, ako určí najmenej 4 mesiace vopred dekan.
(3) Dekan môže rozhodnúť o tom, že uchádzači o štúdium v magisterskom študijnom programe sa musia podrobiť prijímacej skúške. Čl. 11
Prijímacie konanie pri zmene študijného programu študenta z inej vysokej školy
(1) Študent môže požiadať o zmenu študijného programu v rámci toho istého študijného odboru alebo kombinácie študijných odborov za podmienok stanovených v študijnom poriadku fakulty. O povolení zmeny rozhoduje dekan so súhlasom rektora.
(2) Zmena študijného programu sa uskutočňuje formou prijímacieho konania v zmysle § 58 zákona o vysokých školách.
(3) Podmienky prijímacieho konania pri zmene študijného programu schvaľuje akademický senát fakulty na návrh dekana fakulty. Môžu sa líšiť od podmienok prijímacieho konania na štúdium, ktoré boli povinní splniť uchádzači zo stredných škôl, resp. absolventi študijného programu určitého stupňa pri prijímaní na štúdium vyššieho stupňa. Uznávanie absolvovaných predmetov a prenos kreditov sa riadi čl. 30.
(4) K žiadosti o zmenu študijného programu priloží žiadateľ výpis výsledkov štúdia z doteraz absolvovaného štúdia a sylabus predmetov, ktoré úspešne absolvoval.
(5) Zmena študijného programu z dennej formy štúdia na externú formu štúdia a naopak je možná v rámci toho istého študijného odboru alebo kombinácie študijných odborov bez prijímacieho konania.
Štúdium na Lekárskej fakulte UK
Stupne a formy štúdia na fakulte, štandardná dĺžka štúdia
(1) Lekárska fakulta poskytuje, organizuje a zabezpečuje vysokoškolské vzdelávanie v bakalárskom študijnom programe ako v študijnom programe prvého stupňa (ďalej aj „bakalárske štúdium“), v magisterskom, resp. doktorskom študijnom programe ako v študijnom programe druhého stupňa (ďalej aj „magisterské štúdium a doktorské štúdium“) a v doktorandskom študijnom programe ako v študijnom programe tretieho stupňa (ďalej aj „doktorandské štúdium“). (2) Lekárska fakulta môže zabezpečovať študijný program v spolupráci s inými vysokými školami vrátane zahraničných vysokých škôl a vysokých škôl z tretích štátov (ďalej len „spoločný študijný program“) na základe dohody o spoločnom študijnom programe, ktorá obsahuje podmienky prijatia, podmienky jeho absolvovania, podrobnosti o organizácii štúdia, udeľovanom akademickom titule a podrobnosti o dokladoch o skončení štúdia[14].
(3) Vysokoškolské štúdium uskutočňuje Lekárska fakulta podľa akreditovaných študijných programov lekárskych a zdravotníckych, ktorých zoznam zverejní spôsobom stanoveným v zákone[15].
(4) V zmysle zákona o ďalšom vzdelávaní[16] poskytuje fakulta aj celoživotné vzdelávanie. (5) Štúdium v študijných programoch všeobecné lekárstvo, zubné lekárstvo a verejné zdravotníctvo sa koná len dennou formou štúdia, ostatné programy aj externou formou štúdia.
(6) Organizácia všetkých študijných programov na fakulte je založená na kreditovom systéme štúdia v zmysle záväzného právneho predpisu[17].
(7) Medziodborový študijný program organizuje fakulta v súčinnosti s ďalšími fakultami UK. Vyhlasuje ho dekan fakulty, na ktorej sa študuje hlavný odbor. Podmienky pre ich štúdium na LFUK určuje dekan LFUK.
(8) Štandardná dĺžka štúdia študijných programov prvého stupňa (bakalársky študijný program) v dennej forme sú tri, v externej forme štyri roky, študijných programov druhého stupňa (magisterský študijný program nadväzujúci na bakalársky študijný program) dva roky v obidvoch formách štúdia a šesť rokov v doktorských študijných programoch. Doktorandské študijné programy v dennej forme štúdia trvajú najmenej tri roky a najviac štyri roky. V externej forme štúdia je to najviac päť rokov. Štandardná dĺžka štúdia je stanovená v akreditačnom spise študijného programu.
(9) Štúdium jednotlivých študijných predmetov (ďalej „predmet“) môžu absolvovať študenti programu, ktorý neobsahuje daný predmet a študenti alebo absolventi iných fakúlt alebo vysokých škôl. Takéto štúdium je určené najmä na doplnenie vedomostí študenta alebo absolventa vysokoškolského štúdia.
(1) Uchádzač prijatý na štúdium sa stáva študentom fakulty zápisom na študijný program vysokoškolského štúdia, realizovaný na fakulte.
(2) Študent má právo najmä:
a) študovať študijný program, na ktorý bol prijatý,
b) utvoriť si študijný pl